Stjórnarfundur Foreldrafélags Grunnskólans í Borgarnesi 3. apríl 2017 kl. 20:00.

Haldinn í Grunnskólanum í Borgarnesi

Mættar voru: Ásta, Dagný, Ingibjörg, Kristín og Silja. Brynja og Sigursteinn boðuðu forföll.

1. Erindi Hermanns Jónssonar sem flutt var þann 16. mars í Hjálmakletti var gerður góður rómur. Almenn ánægja með fyrirlesturinn. Mæting um 70 manns.
2. Rætt var um kynninguna á viðbyggingunni við grunnskólann sem haldin var í Hjálmakletti þann 20. mars. Áhugaverðar lausnir og mikið tilhlökkunarefni að fá fjölnota sal við skólann. Mæting sennilega um 40 – 50 manns, vítt og breytt úr samfélaginu. Þó hefði mátt búast við fleiri foreldrum grunnskólabarna miðað við málefnið. Silja formaður sendi út fyrir hönd stjórnar einskonar gleðibréf þar sem foreldrafélagið lýsti ánægju sinni með áfangann og hvatti fólk til að mæta á hátíðlega athöfn þann 22. mars þar sem fyrsta skóflustungan yrði tekin, norðan við elsta hluta núverandi skólahúss.
3. Foreldrafélagið þáði boð á Stóru Upplestrarkeppnina á Vestulandi sem haldin var í Hjálmakletti þann 23. mars sl. Áhugaverður viðburður sem vert er að gefa gaum að.
4. Enn rætt um viðburð fyrir yngsta stigið (1.-3.b). Ingibjörg tók að sér að tala við Geir Konráð, hvort hann vildi halda stutta sýningu/frásögn fyrir þau. Ef viðbrögð verða jákvæð ætlar Silja að heyra í umsjónarkennurum með nánari tilhögun viðburðarins.
5. Umræður sköpuðust um Óðal og hvernig best sé fyrir hlutaðeigandi að ná til foreldra 5.-7. bekkjar. Sjálfsagt mál að nota fulltrúaráðssíðuna en líklega skilvirkara að senda beint póst á alla foreldra í gegnum Mentor. Einnig var rætt að hvetja þurfi umsjónarfólk Óðals að virkja facebook síðu Óðals sérstaklega. Hægt sé að fá forleldralista í skólanum og bjóða fólki inn.
6. Talsvert hefur verið rætt um stefnumótun á stjórnarfundum í vetur og hugmyndir komið upp um opinn fund þess efnis. Nú þegar félagið hefur úr að moða árgjöldum þarf að móta stefnu í hvað á að nota peningana. Ekki verður af fundi með fulltrúaráði á vorönn eins og til stóð. Silja ætlar að setja inn tilkynningu á facebookhóp fulltrúaráðsins og hvetja fólk til dáða og kynna væntanlegar lagabreytingar sem lagðar verða fram á aðalfundi, þess efnis að foreldrar velji sér bekkjarfulltrúa að vorin. Samkvæmt lögum félagsins er það stjórnin sem ber ábyrgð á að foreldrar komi sér saman um fulltrúa í hverjum bekk. Nærtækara þykir þó að sitjandi fulltrúar verði gerðir ábyrgir fyrir því að valdir verði nýjir fulltrúar og upplýsingum um þá komið til stjórnar foreldrafélagsins. Þó hlýtur þetta alltaf að vera eitthvað samspil. Foreldrar 1. bekkjar eru þeir einu sem velja sér fulltrúa um haust.
7. Ákveðið er að hafa aðalfund félagsins 2. maí 2017. Næsti stjórnarfundur verður því seinni partinn í apríl, tímasetning auglýst síðar. Undirbúa þarf aðalfundinn, gera skýrslu stjórnar og ársreikninga. Funarboð um aðalfund þarf að senda út í síðasta lagi 24. Apríl nk. Kynna þarf lagabreytingar í fundarboði. Fjórir stjórnarmeðlimir ganga úr stjórn að þessu sinni; Ásta, Brynja, Dagný og Silja. Áætlað er að stjórnarskiptafundur verði í lok maí.

Fundi slitið 21:15

Fundagerð skrifaði Ásta Kristín Guðmundsdóttir